open-index/open-wikipedia-markdown huggingface dataset:
Noginsk

**Noginsk** () on kaupunki Venäjällä Moskovan alueella Kljazmajoen rannalla. Sen asukasluku on 99&nbsp;762 (2010).

## Historiaa
Kaupunki perustettiin 1389 nimellä Rogoži, ja myöhemmin sitä kutsuttiin nimellä Bogorodsk. Vuonna 1930 siitä tuli Noginsk kommunistien tekstiilijohtaja Viktor Noginin mukaan. Eräät kaupungin vanhat yritykset, kuten Bogorodskin panimot (*Bogorodkavtotransk*) kantavat yhä kaupungin vanhaa nimeä.

## Teollisuus ja liikenne
Noginskin tärkeimpiä tuotteita olivat ennen puuvilla, silkki ja villa, mutta nykyään kaupungin teollisuus tuottaa ennen muuta keramiikka, kalaa ja kalasäilykkeitä, panimotuotteita sekä rakennustarvikkeita.

Noginsk on tärkeä maantietavaraliikenteen solmukohta. Kaupunkiin ollaan rakentamassa uutta moottoritietä, joka toimisi rahtiliikenteen vaihtoehtona Gorkin moottoritielle Kiinasta Eurooppaan.

Vladimir Hatov on toiminut Noginskin pormestarina vuodesta 2005 lähtien.

## Lähteet
Diogenes Babylonialainen

**Diogenes Babylonialainen** (myös *Diogenes Seleukeialainen*, *Diogenes Stoalainen*; ; n. 240-152 eaa.) oli antiikin kreikkalainen stoalaiseen koulukuntaan kuulunut filosofi.

## Elämä

Diogenes syntyi Seleukeiassa, Babyloniassa. Hän opiskeli filosofiaa Ateenassa Khrysippoksen oppilaana, ja seurasi Zenon Tarsoslaista stoalaisen koulukunnan johdossa. Hänen oppilaisiinsa kuului Panaitios. Filosofiassa hän vaikuttaa seuranneen läheisesti Khrysippoksen opetuksia, erityisesti dialektiikassa, jossa hänen kerrotaan opettaneen akatemialaista Karneadesta.

Diogenes lähetettiin yhdessä Karneadeen ja peripateetikko Kritolaoksen kanssa Roomaan esittämään vetoomus Ateenalle Oropoksen tuhoamisesta määrättyä 500 talentin sakkoa koskien. Lähettiläät pitivät aluksi epideiktisiä eli esittäviä puheita yksityisissä kokoontumisissa ja myöhemmin Rooman senaatissa. Diogenes miellytti yleisöä selvällä ja hillityllä puhetyylillään.

Lukianoksen mukaan Diogenes kuoli 88-vuotiaana. Koska Ciceron teoksessa *[[Vanhuudesta]]* hänestä puhutaan edesmenneenä, hänen on täytynyt kuolla ennen vuotta 151 eaa.

## Filosofia

Cicero kutsui Diogenesta "suureksi ja merkittäväksi stoalaiseksi". Epikurolaiselta Filodemokselta Papyrusten huvilassa säilyneissä papyruksissa Diogenesta käsitellään useammin kuin ketään muuta filosofia Epikuroksen itsensä jälkeen.

Diogenes kirjoitti useita teoksia, joista ei tiedetä kuitenkaan juuri muuta kuin niiden nimiä:

# *Dialektiikan taito* () (Diogenes Laertios, vii. 51)
# *Ennustamisesta* (Cicero, *De divinatione* i. 3, ii. 43)
# *[[Pallas Athene|Athene]]-jumalattaresta*, jonka synnyn Diogenes selitti Khrysippoksen tavoin fysiologisesti (Cicero, *De natura deorum* i. 15)
# *Sielun hallitsevasta periaatteesta* () (Galenos)
# *Kielestä* (; Diogenes Laertios vii. 55), joka vaikuttaa käsitelleen kielifilosofiaa
# *Hyvästä syntyperästä* (), useita kirjoja (Athenaios iv. p. 168)
# *Laeista* (), useita kirjoja, joista ensimmäistä Athenaios lainaa (xii. s. 526; Cicero, *De legibus* iii. 5, jossa "Dio" on väärinkirjoitettu "Diogenes")

Cicerolta voidaan päätellä, että Diogenes kirjoitti myös muista aiheista, kuten velvollisuuksista ja korkeimmasta hyvästä.

## Lähteet
* Smith, William: *Dictionary of Greek and Roman Biography and Mythology* (1867)

### Viitteet
Dave Lepard

**Dave Lepard** (oik. **David Roberto Hellman**, 28. toukokuuta 1980 – 13. tammikuuta 2006 Uppsala) oli ruotsalaisen Crashdïet-nimisen sleazerock-yhtyeen laulaja ja kitaristi. 

## Ura

1990-luvun puolivälissä Dave oli vanhanaikaisen death-metalyhtyeen Warpathin laulaja ja soitti Charangoa. Hän perusti yhtyeen nimeltä Crashdïet vuonna 2000, mutta vuonna 2002 yhtye hajosi ja hän päätti jatkaa uuden kokoonpanon kanssa. Heidän musiikkinsa sai vaikutteita 1980-luvun glam/sleazerock-yhtyeistä kuten Mötley Crüe ja Guns N' Roses, ja yhtye sai kulttimaineen etenkin Ruotsissa.

Crashdïet julkaisi neljä singleä debyyttialbumiltaan Rest In Sleaze. Hittejä Ruotsissa olivat: ”Riot In Everyone”, ”Breakin' The Chainz”, ”Knokk 'Em Down” sekä ”Its A Miracle”. Lepard teki kaikki yhtyeen kappaleiden tekstit. Sävellykset hän teki yhdessä soolokitaristi Martin Sweetin kanssa.

## Kuolema
Masennuksesta kärsinyt Lepard löydettiin kotoaan Uppsalasta itsemurhan tehneenä 20. tammikuuta 2006.

Crashdïetin muut jäsenet basisti Peter London, kitaristi Martin Sweet sekä rumpali Eric Young julkaisivat seuraavanlaisen ilmoituksen nettisivuillaan:
”Tunnemme että haluamme jatkaa Crashdïetin kanssa, sillä se pitäisi Daven hengen elossa pitkän pitkän aikaa. Olisi häpeäksi olla julkaisematta tätä viestiä maailmanympäri ja antaa heidän tietää miltä oikean musiikin pitäisi kuulostaa!”

Crashdïet kertoi 22. tammikuuta 2007 hankkineensa uuden laulajan, suomalaisen H. Olliver Twistedin.

Lepardin äiti Lisbeth Hellman on perustanut stipendirahaston, josta pohjoismaiset yhtyeet voivat hakea taloudellista tukea uransa edistämiseen. Lepardin muistoksi on perustettu jokavuotinen Rest In Sleaze Festival nimeä kantava festivaali, joka järjestettiin ensimmäisen kerran tammikuussa 2007.

## Aiheesta muualla
*Dave Lepardin muistosivu 
*Crashdïetin kotisivu
*Crashdïetin virallinen MySpace -sivusto
*Dave Lepardin äidin Lisbeth Hellmanin ensimmäinen haastattelu Davesta (englanniksi)
Ariston

**Ariston** () oli antiikin kreikkalainen nimi. Se voi viitata seuraaviin:

* Ariston (500-luku eaa.), Spartan kuningas
* Ariston (400/300-luku eaa.), tragediakirjailija, Sofokleen poika
* Ariston Aleksandrialainen (100-luku/1. vuosisata eaa.), peripateettiseen koulukuntaan kuulunut filosofi
* Ariston Khioslainen (n. 320–250 eaa.), stoalainen filosofi
* Ariston Keoslainen (200-luku eaa.), peripateettiseen koulukuntaan kuulunut filosofi
* Ariston, Indesit Companyn tuotemerkki
Maarit Kaimio

**Maarit Kaimio** (o.s. *Vuorenjuuri*, s. 19. huhtikuuta 1941 Helsinki) on suomalainen antiikintutkija (filologi). Papyrologiaan ja kreikkalaiseen draamaan erikoistunut Kaimio oli Helsingin yliopiston Kreikan kielen ja kirjallisuuden professori 1976–2004. Hän toimi varadekaanina 1992–1994, 1995–1997 ja 2001–2003 ja oli klassillisen filologian laitoksen esimies 1992–2001.

Kaimio valmistui filosofian kandidaatiksi Rooman kirjallisuudesta 1965 ja lisensiaatiksi 1968. Hän väitteli filosofian tohtoriksi Helsingin yliopistossa 1970 Kreikan kirjallisuudesta. Kaimio toimi 1965–1968 klassillisen filologian assistenttina Turun yliopistossa, 1968–1972 Kreikan kirjallisuuden assistenttina ja 1972–1975 Kreikan kirjallisuuden dosenttina Helsingin yliopistossa.

Helsingin yliopiston kreikantutkijat ovat laajalti perehtyneet papyrustekstien tulkitsemiseen. Siihen vaikutti 1900-luvulla ratkaisevasti professori Henrik Zilliacus, joka onnistui saamaan Suomeen edustavan kokoelman Egyptin Oksyrhynkhoksesta löytyneitä papyruksia. Myös Kaimio perehtyi papyrusten tulkintaan.

Antiikin Kreikan draamaa Kaimio on tutkinut toisaalta kirjallisuuden ja kielen näkökulmasta sekä toisaalta teatteriesityksenä. Hän on suomentanut useita kreikkalaisia tragedioita ja rakkausromaaneita sekä osallistunut myös raamatunkäännöstyöhön.

Kaimion puoliso on etruskologi Jorma Kaimio. He asuvat Rantasalmella vanhassa pappilassa.

## Teoksia
* *The Chorus of Greek Drama within the Light of the Person and Number Used* (väitöskirja), Helsinki 1970.
* *Aiskhylos: Neljä tragediaa*, kreikan kielestä suomentanut Maarit Kaimio, Helsinki 1975
* *Characterization of Sound in Early Greek Literature*, Helsinki 1977.
* *Fifty Oxyrhynchus Papyri (P. Oxy. Hels.)* Helsinki 1979 (muut tekijät: Jaakko Frösén, Paavo Hohti, Jorma Kaimio ja Johan Henrik Zilliacus).
* *Antiikin kirjallisuus ja sen vaikutus*, Helsinki 1982 (muut tekijät Teivas Oksala ja Hannu Riikonen). 
* *Papyri Helsingienses I. Ptolemäische Urkunden‬*, mit einem Beitrag von Stefan Grunert, Helsinki 1986 (muut tekijät: Jaakko Frösén, Paavo Hohti, Jorma Kaimio ja Johan Henrik Zilliacus).
* *Physical Contact in Greek Tragedy. A Study of Stage Conventions*, Helsinki 1988.
* *Väkivalta antiikin kulttuurissa*, toimittaneet Maarit Kaimio, Jaakko Aronen ja Juha Sihvola, Helsinki 1998.

## Lähteet
Neljä seinää

**Neljä seinää** on Jonna Tervomaan vuonna 1999 ilmestynyt aikuisiän toinen albumi. Levy oli Suomen virallisella listalla kaikkiaan kuuden viikon ajan - parhaimmillaan neljäntenä.

## Kappaleet
Kaikki kappaleet sanoittanut Jonna Tervomaa sekä sovittanut Jussi Jaakonaho, ellei toisin mainittu.

# 
# 
# 
# 
# 
# 
# 
# 
# 
# 
# 
# 

## Kokoonpano
* Jonna Tervomaa – laulu
* Jussi Jaakonaho – kitara, koskettimet (1, 2, 7, 8), rhodes (3), lyömäsoittimet (3, 9, 10), synabasso (6, 12), urku (9)
* Niko Kokko – basso, taustalaulu (2), laulu (4, 6), tamburiini (4)
* Tero Mikkonen – rummut, lyömäsoittimet (1, 2, 5, 7, 9, 10)
* Jyrki Tuovinen – synamanipulointi (1)
* Teijo Tikkanen – piano (4, 10, 11), koskettimet (5, 6, 9, 12)
* Anssi Växby – kontrabasso (6)
* Kie von Hertzen – kitara (12)

## Arvostelut
* Soundi: 

## Lähteet
* 
* Levyn kansivihko

### Viitteet

## Aiheesta muualla
* 
* Laulujen sanat Jonna Tervomaan nettisivuilta
Avon Products

**Avon Products, Inc.**  on yhdysvaltalainen kosmetiikan, hajuvesien ja lelujen valmistaja ja  jälleenmyyjä. Vuonna 2006 yrityksen liikevaihto oli 8,6 miljardia Yhdysvaltain dollaria ja liikevoitto verojen jälkeen 478 miljoonaa dollaria. Vuoden 2006 lopussa yrityksen taseen loppusumma oli 5,2 miljardia dollaria ja sillä oli 40 300 työntekijää. Valtaosa Avonin liikevaihdosta muodostuu suorasta myynnistä kuluttajille yli sadassa maassa. Maailmanlaajuisesti Avonin tuotteita markkinoi kaikkiaan yli viisi miljoona itsenäistä edustajaa. Avonin pääjohtajana on vuodesta 1997 toiminut Andrea Jung. 

Suomessa toimivan Avon Cosmetics Finland Oy:n emoyhtiö on Caymansaarille rekisteröity Avon International Holdings Company.

## Yrityksen historiaa
Avonin edeltäjän, California Perfume Companyn, perusti kirjoja ovelta ovelle kaupannut David McConnell vuonna 1886. Yrityksen liikeideana on alusta alkaen ollut suoramyynti kuluttajille edustajien kautta. Yrityksen nimeksi vaihdettiin Avon Products, Inc vuonna 1939, yrityksen oman ilmoituksen mukaan kunnianosoituksena yrityksen perustajan lempikirjailijan, William Shakespearen, kotikaupungin läpi virtaavan joen Avonin mukaan. New Yorkin pörssiin yhtiö listautui vuonna 1964. 

1960-luvulla Avonin kosmetiikkatuotteita valmisti Suomessa lisenssillä Huhtamäki-yhtymään kuulunut Fincos. Tuotteita ei kuitenkaan myyty kotimyyntinä vaan tuolloin tavalliseen tapaan pienten kemikaliomyymälöiden kautta.

## Lähteet

## Aiheesta muualla
*Avon Products, Inc:n verkkosivut 
*Avonin suomenkieliset verkkosivut
Kolman pysäkki

**Kolman pysäkki** () oli Suomen rataverkkoon kuulunut pysäkki Joroisten kunnan Kolman kylässä rataosalla . Se on ollut rataosuutensa ensimmäinen väliasema. Etäisyys Pieksämäen rautatieasemalle on 36 kilometriä ja Joensuuhun 146 kilometriä. Pysäkkirakennus on edelleen olemassa, ja se on kunnostettu vuonna 2003.

Kolma avattiin liikenteelle 1. marraskuuta 1914. Pysäkkirakennus on Thure Hellströmin suunnittelema ja se rakennettiin 1913. Rakennusta on laajennettu myöhemmin. Kolma muutettiin miehittämättömäksi 30. toukokuuta 1965 ja henkilöliikenne lakkautettiin 28. toukokuuta 1989. Liikennepaikka lakkautettiin kokonaan ja raiteet purettiin vuonna 1990 tai 1991. Kolmalla oli yksi sivuraide ja tavaran kuormaussilta.

## Lähteet

## Aiheesta muualla
* Vaunut.org: Kuvia Kolmalta
Magny-Cours

**Magny-Cours** on kunta Keski-Ranskassa Nièvren departementissa, Burgundi-Franche-Comtén alueella. Kunnan asukasluku on 1&nbsp;451 (2009). Kunta on aivan Neversin kaupungin läheisyydessä. Magny-Coursin kunnanjohtajana on vuoteen 2008 asti Robert Lecas.

Kunta on parhaiten tunnettu moottoriradastaan Circuit de Nevers Magny-Coursista, jolla on ajettu mm. Formula 1:n Ranskan Grand Prix 1991–2008.

## Asukasluvun kehitys
Asukasluvun kehitys:
* 1962:	1113
* 1968:	1219
* 1975:	1398
* 1982:	1551
* 1990:	1483
* 1999:	1486

## Lähteet

## Aiheesta muualla
Nigidius Figulus

**Publius Nigidius Figulus** (n. 98-45 eaa.) oli roomalainen filosofi ja kirjailija.

## Elämä

Figulus oli Ciceron ystävä ja tuki tätä Catilinan salaliiton  aikoihin. Vuonna 58 eaa. hän toimi preettorina. Sisällissodassa Figulus oli Pompeiuksen puolella. Tämän hävittyä Julius Caesar tuomitsi hänet maanpakoon, missä hän myös kuoli.

Ciceron mukaan Figulus pyrki jonkinlaisella menestyksellä herättämään pythagoralaisuuden opetuksia henkiin. Tähän kuului matematiikkaa, tähtitiedettä ja astrologiaa sekä myös magian harjoittamista. Suetoniuksen keisarielämäkertojen mukaan hän ennusti Augustuksen suuruuden tämän syntymäpäivänä, ja Apuleius kirjoitti, että hän auttoi löytämään kadonneen rahasumman "noiduttujen poikien" (*magici pueri*) avulla. Hieronymus kutsui häntä nimellä *Pythagoricus et magus*.

## Teokset

Figuluksen luonnontieteellisiin, teologisiin ja kieliopillisiin teoksiin kuuluvat *De diis*, joka selvitti erilaisia kultteja ja seremonioita; tutkielmat ennustamisesta ja unien tulkitsemisesta; tuulista; sekä eläimistä. Hänen ainakin 29 kirjaa käsittänyt teoksensa *Commentarii grammatici* oli huonosti järjestetty kokoelma kielitieteellisiä, kieliopillisia ja muinaistutkimusta koskevia huomioita. Näissä hän esitti mielipiteen, että sanojen merkitys oli luonnollinen, eikä ihmisten määräämä. Hän kiinni erityistä huomiota ortografiaan ja pyrki erottamaan samalla tavalla kirjoitetut erimerkityksiset tai eri tavalla lausutut sanat. Pitkien vokaalien merkitsemiseen käytettyä merkkiä pidettiin hänen keksintönään, mutta nykyään se on osoitettu vanhemmaksi.

Etymologiassa Figulus pyrki löytämään sanoille roomalaiset selitykset, mikäli mahdollista. Hänen mukaansa *frater* (veli) oli *fere alter* (käytännöllisesti katsoen toinen (minä)). Quintilianus mainitsee Figuluksen retoriikkaa käsittelleen tutkielman *De gestu*.

Figuluksen teokset unohdettiin pian, koska hän kirjoitti vaikeatajuisesti ja mystisesti eivätkä roomalaiset olleet yleisesti kiinnostuneita hänen käsittelemistään aiheista. 

## Lähteet

* 

### Viitteet
Jonna Tervomaa (albumi)

**Jonna Tervomaa** on Jonna Tervomaan vuonna 1998 ilmestynyt aikuisiän ensimmäinen albumi. Levy oli Suomen virallisella listalla kaikkiaan yhdentoista viikon ajan – parhaimmillaan sijalla 15.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Jonna Tervomaa – laulu (1-12), handclaps (3,8)
* Jussi Jaakonaho – kitara (1-11), handclaps (3,8), lyömäsoittimet (5,6,7), piano (9), E-Bow (11), rumpukone (12)
* Anssi Växby – basso (1-11), fuzz-basso (4), koskettimet (5), Music Organ (6), Rhodes (7), taustalaulu (7,9), sähköurut (9) 
* Sampo Haapaniemi – rummut (1-11), lyömäsoittimet (2,4,5,7,8,9,10,11), handclaps (3)
* Mikko von Hertzen – taustalaulu (1)
* Jyrki Tuovinen – ohjelmointi (1), lyömäsoittimet (5), handclaps (8)
* Riitta Helminen – sello (2)
* Tuure Kilpeläinen – taustalaulu (3)
* Markus Nordenstreng – 12 string Rickenbacker (4), akustinen kitara (5), Rhodes (12)
* Mikki Kauste – taustalaulu (7)
* Lasse Kurki – taustalaulu (11)

## Lauluntekijät
* Sanoitukset: Jonna Tervomaa (1–12); lisäksi Tuure Kilpeläinen (1, 7, 9), Lasse Kurki (11)
* Sävellykset: Tuure Kilpeläinen (1, 2, 7, 9), Mikki Kauste (3, 5), Lasse Kurki (4, 6, 8, 11), Jussi Jaakonaho (9), Tommi Lattunen (10), Markus Nordenstreng (12)
* Sovitukset: Jussi Jaakonaho (1–12); lisäksi Jonna Tervomaa (7)

## Lähteet

* Levyn kansivihko

## Aiheesta muualla
* Laulujen sanat Jonna Tervomaan nettisivuilta
EliteHockey Ligaen

**EliteHockey Ligaen** (aik. **1. divisjon**, **Elitserien**, **UPC-ligaen**, **GET-ligaen** ja **Fjordkraft Ligaen**) on Norjan jääkiekon korkein sarjataso. Sarjassa pelaa kaikkiaan yhdeksän joukkuetta. Suosituimmilla joukkueilla yleisökeskiarvo on noin 2 000–3 000 henkeä, koko liigalla noin 1 000.

Norjan mestaruudesta on pelattu jo vuodesta 1934 lähtien. Norjan pääsarjan nimi oli ennen I-divisioona (), joka lakkautettiin vuonna 1990. Samana vuonna perustettiin uusi pääsarja nimeltään *Elitserien*. Sarjan nimeksi tuli vuonna 2004 *UPC-ligaen*, vuonna 2006 *[[GET-ligaen]]* ja vuodesta 2020 lähtien se on kulkenut nykyisellä nimellään.

Sarjassa on pelattu kaikkien aikojen pisin jääkiekko-ottelu, kun 12. maaliskuuta 2017 käytiin Storhamarin ja Sparta Sarpsborgin välillä pudotuspeliottelu, joka kesti 217 minuuttia ja 14 sekuntia. 

## Joukkueet

## Mestarit


●
Rosenborg
●
Oilers
●
Lillehammer
●
Dragons
●
Tigers
●
Vålerenga
Manglerud Star
●
Lørenskog
●
Stjernen
●
Warriors


*2024 Storhamar
*2023 Stavanger Oilers
*2022 Stavanger Oilers
*2021 -
*2020 -
*2019 Frisk Asker
*2018 Storhamar
*2017 Stavanger Oilers
*2016 Stavanger Oilers
*2015 Stavanger Oilers
*2014 Stavanger Oilers
*2013 Stavanger Oilers
*2012 Stavanger Oilers
*2011 Sparta Sarpsborg
*2010 Stavanger Oilers
*2009 Vålerenga IF
*2008 Storhamar Dragons
*2007 Vålerenga IF
*2006 Vålerenga IF
*2005 Vålerenga IF
*2004 Storhamar Dragons
*2003 Vålerenga IF
*2002 Frisk-Asker Tigers
*2001 Vålerenga IF
*2000 Storhamar IL
*1999 Vålerenga IF
*1998 Vålerenga IF
*1997 Storhamar IL
*1996	Storhamar IL
*1995	Storhamar IL
*1994	Lillehammer IK
*1993	Vålerenga IF
*1992	Vålerenga IF
*1991	Vålerenga IF
*1990 Furuset IF
*1989	Sparta Sarpsborg
*1988	Vålerenga IF
*1987 Vålerenga IF
*1986 Stjernen Fredrikstad
*1985	Vålerenga IF
*1984 Sparta Sarpsborg
*1983	Furuset IF
*1982 Vålerenga IF
*1981 Stjernen Fredrikstad
*1980 Furuset IF
*1979	Frisk-Asker IF
*1978 	Manglerud Star
*1977	Manglerud Star
*1976	Hasle-Løren IL
*1975	Frisk-Asker IF
*1974	Hasle-Løren IL
*1973	Vålerenga IF
*1972	Hasle-Løren IL
*1971	Vålerenga IF
*1970	Vålerenga IF
*1969	Vålerenga IF
*1968	Vålerenga IF
*1967	Vålerenga IF
*1966	Vålerenga IF
*1965	Vålerenga IF
*1964	Gamlebyen
*1963	Vålerenga IF
*1962	Vålerenga IF
*1961	Tigrene
*1960	Vålerenga IF
*1959	Gamlebyen
*1958	Gamlebyen
*1957	Tigrene
*1956	Gamlebyen
*1955	Gamlebyen
*1954	Furuset IF
*1953	Gamlebyen
*1952	Furuset IF
*1951	Furuset IF
*1950	Gamlebyen
*1949	Furuset IF
*1948   Strong
*1947	Stabæk
*1946	Foward
*1940	Grane
*1939	Grane
*1938	Trygg
*1937 Grane
*1936 Grane
*1935 Trygg

## Lähteet

## Aiheesta muualla

* Viralliset kotisivut
Laukolan koulu

**Laukolan koulu** on peruskoulu Ruskolla, entisen Vahdon kunnan kirkonkylässä. Laukolan koulussa voi käydä peruskoulun luokat 1&ndash;6. Koulussa on 166 oppilasta (2018). Lähin luokkien 7&ndash;9 koulu on Maunun koulu. Vahdon taajamasta sinne on matkaa noin kymmenen kilometriä.

## Lähteet

## Aiheesta muualla
*Laukolan koulu - Ruskon kunta
OpenCola

**OpenCola** on kolajuoma, jonka resepti on vapaa avoimen lähdekoodin hengessä. Valmistusohje on lisensoitu GNU GPL -lisenssin mukaisesti, joten jokaisella on oikeus muuttaa reseptiä. 

OpenColan kehitti torontolainen yritys Opencola vuonna 2001. 

## Aiheesta muualla
* OpenColan resepti  (wikihow.com)

## Lähteet
Hjalmar Kahelin

**Henrik Hjalmar Kahelin** (vuodesta 1937 **Kahanpää**; 22. marraskuuta 1868 Jyväskylä – 9. joulukuuta 1958 Helsinki) oli suomalainen juristi. Hän oli Korkeimman hallinto-oikeuden hallintoneuvos 1918–1939 ja virkaylioikeuden puheenjohtaja 1926–1939. Kahelin oli oikeusministerinä 1919–1920.

Kahelinin vanhemmat olivat Jyväskylän lyseon rehtori Karl Henrik Kahelin ja Agnes Charlotta Aejmelaeus. Kahelinin puoliso oli vuodesta 1898 opettaja Anna Maria Karolina Wallin, jonka isä oli seminaarinlehtori Olai Wallin. Heillä oli neljä lasta, joista yksi oli suomentaja Aune Brotherus. Kuurojen koulun opettaja ja johtaja Maria Kahelin oli puolestaan Hjalmar Kahelinin sisar.

Kahelin kirjoitti ylioppilaaksi Jyväskylän lyseosta 1887. Yleisen oikeustutkinnon hän suoritti 1892 ja valmistui varatuomariksi 1895. Hän työskenteli tämän jälkeen asianajajana ja oli asianajotoimisto Kahelin & Walldénin osakkaana vuosina 1897–1900. Hän toimi kanslistina postihallituksessa vuosina 1900–1901, Porvoon hiippakunnan tuomiokapitulin sihteerinä vuosina 1901–1909 sekä senaatin kirkollis- ja opetustoimituskunnan esittelijänä ja sihteerinä vuosina 1909–1918. Suomen itsenäistyttyä Kahelin toimi Korkeimman hallinto-oikeuden jäsenenä ja hallintoneuvoksena 1918–1938 sekä virkaylioikeuden puheenjohtajana 1926–1939. Hän oli myös kustannusyhtiö WSOY:n apulaisjohtaja vuosina 1902–1935 ja Suomi-yhtiön johtokunnan sihteeri 1913–1917. Hän oli WSOY:n perustajan Werner Söderströmin serkku.

Kahelin oli oikeusministerinä Vennolan I hallituksessa elokuusta 1919 tammikuuhun 1920 Kansallisen Edistyspuolueen edustajana. Hän kuului puolueensa oikeistosiipeen ja kannatti useimmista muista ministereistä poiketen aktivistien toteutumatonta suunnitelmaa hyökkäyksestä Pietariin. Hän erosi hallituksesta jo muutaman kuukauden kuluttua, koska ei hyväksynyt eduskunnan joulukuussa 1919 hyväksymää lakia punavankien entistä laajemmasta yleisestä armahduksesta. Kahelin oli myös eduskunnan sivistysvaliokunnan sihteerinä vuonna 1908 ja perustuslakivaliokunnan sihteerinä vuoden 1917 toisilla valtiopäivillä sekä Suomen evankelisluterilaisen kirkon kirkolliskokouksen edustajana vuosina 1928, 1933 ja 1938.

## Lähteet
Ranskan Grand Prix 2002

**Ranskan Grand Prix 2002** oli Formula 1 -sarjan kauden 11. osakilpailu, joka ajettiin Ranskan Circuit de Nevers Magny-Cours'lla Magny-Cours'ssa 21. heinäkuuta 2002.

Voitto oli Michael Schumacherin kauden kahdeksas. Voitollaan hän varmisti uransa viidennen mestaruuden jo tässä vaiheessa, ja nousi mestaruuksissa Juan Manuel Fangion tasolle. Koskaan aikaisemmin ei kukaan ole varmistanut mestaruuttaan näin aikaisessa vaiheessa kautta. McLaren-tallissa ajanut Kimi Räikkönen oli kilpailun viidenneksi viimeisellä kierroksella vielä johdossa ja niin ollen kiinni uransa ensimmäisessä osakilpailuvoitossa, kunnes Allan McNishin Toyotasta jäänyt öljyläikkä radan kolmanneksi viimeisessä mutkassa pudotti hänet Schumacherin taakse.

Arrows joutui FIA:n tuomariston tutkintaan kuljettajiensa aika-ajosuorituksista, koska nämä ajoivat yhden aika-ajokierroksen, jolla olisivat päässeet kilpailuun, mikäli he eivät olisi hidastaneet viimeisellä sektorilla. Giancarlo Fisichella ajoi rajusti ulos lauantain harjoituksissa, ja jättäytyi kisasta lääkärin suosituksesta.

## Tulokset

## Muuta
* Michael Schumacherin 5. maailmanmestaruus.
* Kimi Räikkösen 1. johtokierros.
* Rubens Barrichello keskeytti lämmittelykierroksen aluksi.
* Giancarlo Fisichella loukkaantui lauantain harjoituksissa ja vetäytyi aika-ajosta, lämmittelyajosta ja kilpailusta. Jordan yritti saada poikkeuslupaa ajattaa Arrows-tallin kuljettajaa Heinz-Harald Frentzeniä tämän tilalla, mutta  Frentzenin manageriosasto hylkäsi ehdotuksen.

## Lähteet
* Ranskan GP 2002 - F1-ruutu 

### Viitteet
Suur-Tokio

**Suur-Tokio** on laaja Japanin pääkaupungin Tokion ympärille kasvanut metropolialue. Se on maailman kolmanneksi suurin metropolialue: Yhdistyneiden kansakuntien määritelmän mukaan siellä oli noin 33 miljoonaa asukasta vuonna 2025. Aiemmin sitä pidettiin maailman suurimpana, mutta muuttuneiden laskentamenetelmien vuoksi Jakarta ja Dhaka ohittivat sen. Se kuuluu maailman tärkeimpiin kaupunkialueisiin niin taloudellisesti, kulttuurillisesti kuin poliittisestikin. Sillä on maailman suurin kaupunkitalous, vuonna 2015 yli 1&nbsp;600 miljardia dollaria, eli jonkin verran pienempi kuin Etelä-Korealla ja suurempi kuin New Yorkilla.

Suur-Tokion merkittävimmät kaupungit ovat Tokion lisäksi Jokohama, Kawasaki, Saitama, Sagamihara ja Chiba. Suur-Tokiolle on erilaisia määritelmiä, joista Japanissa yleinen on ”pääkaupunkiseutu” (). Siihen kuuluvat Japanin lain mukaan () Tokion metropolin lisäksi Kantōn alueen prefektuurit eli Chiba, Kanagawa, Saitama, Ibaraki, Tochigi ja Gunma sekä Yamanashin prefektuuri. Termiä voidaan käyttää myös kapeammassa merkityksessä viittaamaan vain Tokion metropoliin ja kolmeen läheisimpään prefektuuriin, Kanagawaan, Chibaan ja Saitamaan.

## Lähteet
Impasto

**Impasto** on maalaustekniikka, jossa maalataan paksulla värillä reliefimäisesti. Siveltimen tai palettiveitsen jäljet näkyvät läheltä katsottuna. Impastoja maalatessa värejä toisinaan sekoitetaan suoraan maalauskankaalla.

Impasto sopii hyvin öljyvärimaalaukseen, koska öljyväriä voi käyttää paksuina kerroksina. Toisaalta reliefimäinen maalaus onnistuu myös akryylivärillä, ja etuna on nopea kuivuminen. Akvarelli- tai temperamaalaukselle impasto ei ole luonteenomaista.

Paksua väriä voidaan käyttää eri tarkoituksiin. Impasto on hyvä keino korostaa huippuvaloja tai muuten erityistä korostusta vaativia kuvan osia. Paksun värin avulla maalaukseen voidaan luoda kolmiulotteinen vaikutelma. Tätä tehokeinoa käytti muun muassa Rembrandt koruissa ja kankaitten laskoksissa. Rembrandt ja Tizian muotoilivat impastoja vaalealla värillä lisätäkseen niiden päälle kuultavia värikerroksia. Päälle siveltävän ohuen värin voi pyyhkiä maalaustekstuurin uurteisiin, jolloin reliefivaikutelma korostuu. Impastoa voi käyttää myös lisäämään ekspressiivisten siveltimenvetojen vaikutusta.

Impastoa käytettiin jo ennen Rembrandtia ja barokkia, joskin öljyväreillä maalattiin pitkään ohuina läpikuultavina kerroksina kuten temperalla aiemmin. Giovanni Bellinin sanotaan olleen ensimmäisiä, jotka kokeilivat peittävämpää ja paksumpaa maalausta, joka muistutti impastoa. Myös Tizian käytti impastoa maalauksissaan. Myöhemmin ranskalainen impressionistinen koulukunta ja abstraktit ekspressionistit sovelsivat impastoa, josta tuli suositumpaa tehdasvalmisteisten öljyvärien tultua markkinoille. Impasto kuuluu olennaisena osana myös toimintamaalaukseen ja ekspressionismiin.

Impaston vastakohta on maalaaminen sileästi käyttäen tasaisia väripintoja ja värien sulauttamista.

## Katso myös
* Alla prima
* Sumraus

## Lähteet

## Aiheesta muualla
* Impasto muotokuvissa National Portrait Galleryn sivuilla
Alfa Romeo 159

**Alfa Romeo 159** on Alfa Romeon vuosina 2005–2011 valmistama ylemmän keskiluokan automalli, joka korvasi Alfa Romeo 156:n. Samalle pohjalevylle perustuvat myös Alfa Romeo Brera- ja Spider-mallit. Seuraava saman luokan malli, Alfa Romeo Giulia, esiteltiin vasta vuonna 2015.

## Alfa Romeo 159 (2005–2011)
Alfa Romeo 159 esiteltiin sedan-korisena Geneven autonäyttelyssä keväällä 2005. Auton oli muotoillut Giorgetto Giugiaro. Sportwagon-farmarimallin ensiesittely oli samassa näyttelyssä vuotta myöhemmin. Edeltäjäänsä verrattuna 159 oli huomattavasti kookkaampi auto. Ulkonäön persoonallinen piirre oli kolme pientä pyöreää ajovaloumpiota. Ovenkahvojen suhteen oli kuitenkin palattu perinteiseen ratkaisuun, sillä takaovenkahvat oli sijoitettu normaalisti näkyviin, eivätkä ne olleet enää 156:n tavoin piilotettuna C-pilareihin. Sisustusmateriaalien laatuun oli panostettu aiempaa enemmän. Myös turvallisuudessa oli haluttu päästä korkeammalle tasolle, joten sekä korirakenteessa että turvavarustelussa oli otettu suuri kehitysaskel. Vakiovarusteluun kuului ajonvakautusjärjestelmä ja seitsemän turvatyynyä, mukaan lukien kuljettajan polviturvatyyny. Lisävarusteena sai polviturvatyynyn myös matkustajan puolelle. Vuoden 2006 Euro NCAP -kolaritestistä 159 sai tulokseksi täydet viisi tähteä.

Bensiinimoottoreina olivat aluksi suorasuihkutteiset 1,9 JTS (160&nbsp;hv), 2,2 JTS (185&nbsp;hv) ja 3,2 JTS V6 (240&nbsp;hv), joka oli aluksi aina nelivetoinen. Dieselmoottorit olivat nelisylinterinen 1,9 JTDM (8V 120&nbsp;hv, 16V 150&nbsp;hv) ja viisisylinterinen 2,4 JTDM (200&nbsp;hv).
Keväällä 2007 esiteltiin uutena bensiinimoottorina 1,8 MPI (140&nbsp;hv). Hieman myöhemmin 2,4-litraisesta dieselmoottorista tuli tarjolle 210-hevosvoimainen versio, jonka yhteyteen oli saatavana neliveto.

Vuonna 2008 malli koki pieniä muutoksia, jotka kohdistuivat lähinnä sisätiloihin. Esimerkiksi mittaristoon ja verhoiluvaihtoehtoihin oli tehty uudistuksia. 1,9 JTS poistui valikoimasta ja V6-moottori tuli saataville nyt myös etuvetoisena malliversiona. Auton painoa saatiin myös pudotettua 45 kilogrammalla. 

Kevään 2009 uutuudet olivat turboahdettu 1,75 TBi (200&nbsp;hv), joka korvasi aiemman 2,2-litraisen sekä uusi dieselmoottori 2,0 JTDM (170&nbsp;hv). 2,0-litraisesta dieselistä tuli kesällä 2010 saataville myös pienitehoisempi 136-hevosvoimainen versio. 

## Moottorivaihtoehdot

Hakasulkeissa olevat arvot automaattivaihteistolla varustetuilla malleilla.

Hakasulkeissa olevat arvot automaattivaihteistolla ja sulkeissa olevat nelivedolla varustetuilla malleilla.

## Lähteet

## Aiheesta muualla
Adolf Otto Reinhold Windaus

**Adolf Otto Reinhold Windaus** (25. joulukuuta 1876 – 9. kesäkuuta 1959) oli saksalainen kemisti. Hän sai Nobelin kemianpalkinnon vuonna 1928 tutkimuksistaan steroleista ja niiden suhteista vitamiineihin. Hän oli Nobelin kemianpalkinnon saajan Adolf Butenandtin lääkärineuvonantaja.

Windaus syntyi Berliinissä, jossa Emil Fischerin luennot sytyttivät hänen kiinnostuksensa kemiaan. Hän alkoi opiskella lääketiedettä ja kemiaa Berliinissä sekä myöhemmin Freiburgissa. Hän valmistui 1900 ja alkoi keskittyä kolesteroliin ja muihin steroleihin Freiburgin yliopistossa. 1913 hänestä tuli Innsbruckin yliopiston kemianprofessori, mutta hän siirtyi jo 1915 Göttingenin yliopistoon, jossa hän toimi koko loppu-uransa.

## Aiheesta muualla
* Nobelprize.org, Nobelpriset i kemi 1928 
* Nobelprize.org, Adolf Windaus - elämäkerta
Star Wars: Republic Commando

**Star Wars: Republic Commando** on LucasArtsin kehittämä ja julkaisema *[[Tähtien sota]]* -universumiin sijoittuva ensimmäisen persoonan taktinen ammuntapeli. Peli julkaistiin vuonna 2005 Microsoft Windowsille ja Xboxille. Peli käyttää Epic Gamesin  Unreal Engine 2.0 -pelimoottoria. 6. huhtikuuta 2021 peli julkaistiin paranneltuna versiona Nintendo Switchille ja PlayStation 4:lle.

## Tarina
### Hahmot ja droidit
#### [[Itsenäisten aurinkokuntien konfederaatio]]:
Droidit:
* B1-taisteludroidi 
* B2-supertaisteludroidi
* Droideka (tuhoajadroidi)
* IG-100 -magnadroidi
* Edistynyt kääpiöhämähäkkidroidi
Alukset:
* *Lucrehulk*-luokan taistelualus
* *Lucrehulk*-luokan ydinalus
* *Nantex*-luokan alueellisen puolustuksen tähtihävittäjä
Hahmot:
* Kenraali Grievous
* Geonosislaiset sotilaat
* Trandoshanit

#### [[Galaktinen tasavalta]]:
Sotilaat:
* Delta-ryhmä
* Muut kloonisotilaat
* Wookiee-soturit
Alukset & kulkuneuvot:
* AT-TE -kävelijä
* LAAT-sarjan tykkialus
* *Acclamator I*-luokan hyökkäysalus

### Juoni

Peli kertoo kloonisodan kommandoyksiköstä, joka suorittaa erilaisia tehtäviä. Peli alkaa Kaminon kloonausplaneetalta, jossa pelin päähenkilöille annetaan erikoiskoulutus. Ensimmäinen tehtävä alkaa kloonisodan Geonosiksen taistelusta, jossa ryhmän johtaja Delta-RC-1138 (Boss) tapaa muut Delta-ryhmänsä kommandot, Delta 1262, 1140, ja 1207 (Scorch, Fixer ja Sev). Kommandot sabotoivat droiditehtaan, valtaavat ilmatorjuntabunkkerin (joka tulittaa tasavallan aluksia), tekevät toimintakyvyttömäksi yhden Kauppaliiton aluksista ja varastavat tärkeät laukaisukoodit.

Kun sotaa on kulunut vuoden, Delta-ryhmä lähetetään tutkimaan Tasavallan hyökkäysalus (Republic Assault Ship) Prosecutoria, koska alus ei palannut tukikohtaan. Delta-ryhmä jakautuu tehdäkseen laajan tutkimuksen, mutta radioyhteydet katkeavat. Alus on erittäin hiljainen kunnes Boss joutuu Scavenger-droidin väijytykseen. Boss jatkaa taistelua Scavenger-droideja vastaan, kunnes tapaa trandosha-rotuiset orjuuttajat ja sotilaat, jotka ovat kaapanneet Prosecutorin. Boss pelastaa muut kommandot ja Delta-ryhmä valtaa aluksen takaisin, vaikka sinne hyökkäävät myös separatistien droidit. He saavat selville, että trandoshalaiset ovat liittyneet separatisteihin.

Seuraavaksi Delta-ryhmä matkaa sodan loppuvaiheilla Kashyyyk-planeetalle, jossa se vapauttaa trandoshalaisten pitämiä wookiee-vankileirejä. Sen jälkeen Delta-ryhmä jatkaa wookieiden kanssa sotimista Kashyykissa estäen droidiarmeijan etenemisen ja lopulta he ampuvat alas separatistien aluksen, jonka jälkeen Sev joutuu vihollisten kohteeksi. Kolme muuta ryhmäläistä lähtee pelastamaan Seviä, mutta komento käskee näiden vetäytyä. Peli päättyy siihen, kun loput ryhmäläiset katsovat tykki-aluksesta Tasavallan invaasiovoimien hyökkäystä. 

## Lähteet
Heimo Helminen

**Heimo Helminen** (4. maaliskuuta 1878 Jyväskylä &ndash; 17. maaliskuuta 1947 Helsinki) oli suomalainen vakuutusalan asiantuntija ja poliitikko.

Helmisen vanhemmat olivat kirjakauppias Henrik Fabian Helminen ja Hilda Wilhelmina Grönroos. Hän valmistui hovioikeuden auskultantiksi 1905, lakitieteen kandidaatiksi 1907 ja lisensiaatiksi 1910 (väitöskirja *Henkivakuutussopimuksesta*). Helminen toimi Helsingin yliopistossa suomalaisen lakikielen apulaisena 1910-1926, vakuutusneuvoston asiamiehenä vuodesta 1918 sekä neuvoston vakinaisena johtajana vuodesta 1926. Vuonna 1921 hän oli työväen tapaturmalakikomitean puheenjohtaja. Hän oli myös Suomen edustaja useissa kansainvälisissä neuvotteluissa ja kongresseissa. Edistyspuoluetta edustanut Helminen toimi Vennolan II hallituksessa oikeusministerinä 1921&ndash;1922 ja murhatun Heikki Ritavuoren jälkeen sisäasiainministerinä 1922.

Väitöskirjansa lisäksi Helminen julkaisi useita teoksia vakuutusoikeudesta, muun muassa *Uusi työväen tapaturmavakuutusasetus* (1919), *Työväen tapaturmavakuutus käytännössä* (1932, suomeksi ja ruotsiksi), *Työkyvyttömyysasteikko* (1939) sekä *Tapaturma-asteikko* (1940).

Helmisen puoliso vuodesta 1902 oli Hélene Louise Aminoff (k. 1948).

Helminen on tiettävästi ensimmäinen suomalainen, jonka etunimi oli Heimo.

## Lähteet
* 
*
Hefty Fine

**Hefty Fine** on The Bloodhound Gang -yhtyeen neljäs studioalbumi, joka julkaistiin alun perin 13. syyskuuta 2005 ja 20. syyskuuta 2005 ja lopulta virallisesti julkaistiin 27. syyskuuta 2005.

## Kappaleet
Kaikki kappaleet tehnyt Jimmy Pop ellei toisin mainittu.
# "Strictly For The Tardcore" – 0:08
# "Balls Out" (Franks/Jimmy Pop & Stigliano/Lüpüs Thunder) – 4:19
# "Foxtrot Uniform Charlie Kilo" (Franks/Jimmy Pop & Hennegan/Evil Jared) – 2:51
# "I'm The Least You Could Do" – 3:58
# "Farting With A Walkman On" – 3:26
# "Diarrhea Runs In The Family" – 0:23
# "Ralph Wiggum" – 2:52
# "Something Diabolical" (Franks/Jimmy Pop & Dean/D.J Q-Ball)(Featuring Ville Valo) – 5:10
# "Overheard In A Wawa Parking Lot" – 0:04
# "Pennsylvania" – 2:57
# "Uhn Tiss Uhn Tiss Uhn Tiss" – 4:20
# "Jackass" – 2:26 (UK ja Japani, bonus track)
# "No Hard Feelings" – 5:14
# "Hefty Fine" – 0:03

## Tekijät
* Adam Ayan - masterointi
* Evil Jared Hasselhoff
* Holmes Hiebert - kansitaide
* Nela König - valokuvaus
* Thorsten König - tuottaja
* Adam Kontis - tekniikka
* Carlin Langley - malli
* Avery Lipman - tuottaja
* Monte Lipman - tuottaja
* Paul Orescan - manageri
* Jason Perry - tekniikka
* Jimmy Pop - tuottaja
* Jordan Schur - tuottaja
* Les Scurry - koordinointi
* Natasha Thorp
* Lüpüs Thünder
* Willie The New Guy

## Listasijoitukset
**Albumi** - Billboard (Pohjois-Amerikka)

**Singlet** - Billboard (Pohjois-Amerikka)
Weekly World News

**Weekly World News** oli 1979 perustettu yhdysvaltalainen kohulehti, jonka aineisto perustui urbaanilegendoihin ja keinotekoisiin shokkiuutisiin ihmisalligaattoreista, lepakkopojista ja vaikkapa stripparin valtavien rintojen väliin tukehtuneesta polttarijuhlijasta.

Lehden pitkäaikainen päätoimittaja oli Eddie Clontz, joka tuli lehden palvelukseen 1981. Lehden julkaisijan American Median omistaja vaihtui 1999, ja parin vuoden kuluessa siitä suuri osa entistä toimitusväkeä oli vaihtunut uusiin kasvoihin. Clontz lähti 2001, ja hän kuoli 2004. Lehden levikki laski niin että kun se vuonna 1980 oli 1,2 miljoonaa kappaletta, vuonna 2006 se oli enää 83&nbsp;000.

Lehti lakkautettiin elokuussa 2007. Syytä lakkauttamiseen ei esitetty. Internetversio toimii edelleen.

## Aiheesta muualla
* Weekly World Newsin kotisivut

## Lähteet
Still Not Getting Any…

**Still Not Getting Any…** on Simple Planin toinen studioalbumi. Se julkaistiin 25. lokakuuta 2004 levymerkillä Lava Records.

## Kappaleet
#
#
#
#
#
#
#
#
#
#
#
#

## Arvostelut
* Metacritic: 66/100
* Allmusic: 
* Entertainment Weekly: B+
* Rolling Stone: 

## Listasijoitukset
**Singlet** - Billboard (Pohjois-Amerikka)

## Lähteet
Bartholomew Ulufa’alu

**Bartholomew Ulufa'alu** (25. joulukuuta 1950 Malaita, Salomoninsaaret – 25. toukokuuta 2007 Honiara, Salomoninsaaret) oli salomoninsaarelainen poliitikko. 

Ulufa'alu toimi saarten pääministerinä vuosina 1997–2000 ja talousministerinä 1981–1984, 1998–1999 ja 2006. Hän pääsi parlamenttiin ensimmäistä kertaa vuonna 1976 ja perusti myöhemmin Salomonsaarten liberaalipuolueen. 

Hallituksen vastaiset voimat kidnappasivat Ulufa'alun kesäkuussa 2000, ja hän erosi pääministerin virasta vapautumisensa yhteydessä. Ulufa'alu sairasti diabetesta ja joutui alaraajan amputointiin vuonna 2004. Pitkittyneet fyysisen terveyden ongelmat aiheuttivat hänen kuolemansa 56-vuotiaana.
Jimmy Eat World (albumi)

**Jimmy Eat World** on yhtyeen Jimmy Eat World ensimmäinen studioalbumi. Wooden Blue Records julkaisi sen vuonna 1994.  Tom Linton laulaa levyn kappaleissa; nykyään laulajana yhtyeessä toimii pääasiassa Jim Adkins.

## Kappaleet
#
#
#
#
#
#
#
#
#
#
#

## Kokoonpano
* Tom Linton – laulu, kitara
* Jim Adkins – kitara, laulu
* Mitch Porter – bassokitara, taustalaulu
* Zach Lind – rummut

## Aiheesta muualla
* Jimmy Eat World discogs.com -sivustolla
Solomon Mamaloni

**Solomon Mamaloni** (21. tammikuuta 1943 San Cristobal, Salomoninsaaret – 11. tammikuuta 2000 Honiara, Salomoninsaaret) oli salomoninsaarelainen poliitikko. Hän johti Kansan edistyspuoluetta 1970-luvun alusta vuoteen 1997 ja toimi itsenäisten saarten pääministerinä kolmeen otteeseen:

* 31. elokuuta 1981 – 19. marraskuuta 1984
* 28. maaliskuuta 1989 – 18. kesäkuuta 1993
* 7. marraskuuta 1994 – 27. elokuuta 1997

Mamalonilla oli vastaava virka myös vuosina 1974–1976, jolloin Salomoninsaaret kuuluivat vielä Yhdistyneeseen kuningaskuntaan.
Francis Billy Hilly

**Francis Billy Hilly** CMG (20. heinäkuuta 1948 Ranongga, Salomoninsaaret – 10. maaliskuuta 2025 Honiara, Salomoninsaaret) oli salomoninsaarelainen poliitikko. Hän toimi maansa pääministerinä kesäkuusta 1993 marraskuuhun 1994. Häntä edelsi ja seurasi Solomon Mamaloni.

## Lähteet
Live in Texas

**Live in Texas** on losangelesilaisen rock-yhtyeen Linkin Parkin ensimmäinen livealbumi ja kolmas DVD-julkaisu (*Frat Party at Pankake Festival*in ja *The Making of Meteora*n jälkeen). Se julkaistiin Yhdysvalloissa 18. marraskuuta 2003. 17 kappaletta sisältävän DVD:n ohessa tulee CD-levy, joka sisältää 12 DVD:n esitystä audioversioina. Video koostettiin kahdesta eri konsertissa jotka järjestettiin Texasin Houstonissa ja Irvingissä. Tästä syystä yhtye piti molemmissa konserteissa samoja vaatteita.

## DVD:n kappalelista
#"Don't Stay"
#"Somewhere I Belong"
#"Lying from You"
#"Papercut"
#"Points of Authority"
#"Runaway"
#"Faint"
#"From the Inside"
#"Figure.09"
#"With You"
#"By Myself"
#"P5hng Me A*wy"
#"Numb"
#"Crawling"
#"In the End"
#"A Place for My Head"
#"One Step Closer"

## CD:n kappalelista
# 
# 
# 
# 
# 
# 
# 
# 
# 
# 
# 
# 

## Kokoonpano
*Chester Bennington – laulu
*Mike Shinoda – laulu, rytmikitara, koskettimet, samplaukset
*Rob Bourdon – rummut
*Brad Delson – kitara
*Dave "Phoenix" Farrell – basso
*Joe "Mr. Hahn" Hahn – skrätsäys, samplaus

## Arvostelut
* Desibeli.net: 
* Imperiumi: 6/10
* Soundi: 

## Lähteet

## Aiheesta muualla
*Linkin Parkin virallinen kotisivu
Static Prevails

**Static Prevails** on Jimmy Eat World -yhtyeen toinen studioalbumi. Se julkaistiin 23. heinäkuuta 1996.

## Kappaleet
Kaikki kappaleet kirjoittanut Jimmy Eat World

# "Thinking, That’s All" – 2.52 
# "Rockstar" – 3.48
# "Claire" – 3.40 
# "Call It In The Air" – 3.01 
# "Seventeen" – 3.34
# "Episode IV" – 4.29 
# "Digits" – 7.29
# "Caveman" – 4.35 
# "World Is Static" – 3.57  
# "In The Same Room" – 4.57 
# "Robot Factory" – 3.59 
# "Anderson Mesa" – 5.14
# "77 Satellites" (Vinyyli Bonus Track)
Kaarlo Vuokoski

**Karl William (Kaarlo Viljami, K. V.) Vuokoski**, sukunimi vuoteen 1905 *Westerberg* (7. syyskuuta 1880 Hollola – 5. kesäkuuta 1944 Hollola) oli suomalainen maanviljelijä, kunnallisneuvos ja kansanedustaja. Kansallista Edistyspuoluetta edustanut Wuokoski oli elintarvikeministerinä Erichin hallituksessa 1920–1921.

Vuokosken vanhemmat olivat pienviljelijä, seppä Erik Wilhelm Westerberg ja Lena Maria Kallentytär. Hän suoritti alakansakoulunopettajan tutkinnon vuonna 1901 ja käsityönopettajan kurssin Kajaanin opettajaseminaarissa 1908.

Vuokoski toimi vt. kansakoulunopettajana muun muassa Sakkolassa 1904–1907. Hän oli sitten tilanhoitajana Anttolassa 1908–1915 ja Mikkelin maalaiskunnassa 1915–1917 ja itsenäisenä maanviljelijänä 1917–1935 Mikkelin maalaiskunnassa, josta hän osti Nikaran kartanon. Vuonna 1917 tila siirtyi hänen jälkeensä hänen vävylleen. Noihin aikoihin 1920-luvulla Nikarassa toimi kauppapuutarha. Vuodesta 1935 alkaen hän asui Hollolassa.

Vuokoski oli Kansanpuolueen kansanedustajana 1917–1918 ja Kansallisen Edityspuolueen kansanedustajana 1918–1922 ja 1924–1927 edustaen Mikkelin läänin vaalipiiriä mutta putosi Eduskunnasta siirryttyään Maalaisliittoon. Hän kuului Rautatiehallituksen neuvottelukuntaan ja oli Mikkelin maalaiskunnan kunnanvaltuuston puheenjohtajana. Vuokoski sai kunnallisneuvoksen arvon 1923.

## Lähteet
* 

### Viitteet

## Aiheesta muualla
*
Clarity

**Clarity** on yhtyeen Jimmy Eat World kolmas studioalbumi. Se julkaistiin 23. helmikuuta 1999.

## Kappaleet
Kaikki kappaleet kirjoittanut Jimmy Eat World

# "Table For Glasses"  – 4:20 
# "Lucky Denver Mint"  – 3:49 
# "Your New Aesthetic"  – 2:40 
# "Believe in What You Want"  – 3:08 
# "A Sunday"  – 4:31
# "Crush"  – 3:11 
# "12.23.95"  – 3:42 
# "Ten"  – 3:48
# "Just Watch the Fireworks"  – 7:02 
# "For Me This Is Heaven"  – 4:04
# "Blister"  – 3:29
# "Clarity"  – 4:02 
# "Goodbye Sky Harbor"  – 16:11
# "Christmas Card" (Japanilaisessa versiossa)
# "What Would I Say To You Now" (Japanilaisessa versiossa)

## Lähteet
Alla prima

*

*'Alla prima** () eli **kertamaalaus*' on maalaustapa, jossa kuva maalataan valmiiksi yhdellä maalauskerralla ennen kuin [[öljyväri]] kuivuu. Alla primassa ei ole alusmaalausta tai erillistä viimeistelyvaihetta. Monesti taiteilijat kuitenkin hahmottelevat ensin maalauspohjalle alustavan piirustuksen [[luonnos]]telemalla kuvan pääpiirteet nopeasti lyijykynällä tai hiilellä.

Toinen tapa maalata on [[kerrosmaalaus]], jolloin kuva rakennetaan käyttäen alusmaalausta ja loppulasuureja tai yleensä useampaa maalauskerrosta.

Kertamaalauksessa voidaan silti maalata useita siveltimen vetoja päällekkäin, kunhan maalataan 'märkää märälle'. Joskus kertamaalauksella tarkoitetaan alusmaalauksen päälle kerralla siveltävää viimeistä kerrosta.  
Hitaasti kuivuvalla öljyvärillä maalattaessa voidaan soveltaa pitkitettyä kertamaalausta ja osittaista kerroksellisuutta niin, että ensin maalataan yleisväritys laajoille pinnoille ja sitten päälle maalataan yksityiskohtaisemmin.

[[Frans Hals]]in sanotaan olleen yksi Alla prima -tyyppisen maalaamisen esikuvia.
Siitä tuli kuitenkin keskeinen tapa maalata vasta 1800-luvun puolivälissä.  Suosioon vaikutti se, että tehdasvalmisteisia valmiita öljyvärejä alkoi olla saatavissa. Tehdasvärien koostumus ja helppokäyttöisyys sopivat niin kertamaalaukseen, [[impressionismi]]in kuin [[ulkoilmamaalaus|ulkoilmamaalaukseen]] (*plein air*), jotka usein maalattiin alla prima, kuten esimerkiksi [[Vincent van Gogh]] teki. Ensimmäisinä tätä maalaustapaa käyttivät taidemaalarit [[John Constable]] ja [[Camille Corot]] ja myöhemmin impressionistit, jolloin tästä nopeasta, välittömästi tehdystä maalaustavasta tuli hyväksytty tekniikka, sillä aikaisemmin öljymaalaukset oli tehty yleensä ateljeessa, missä pigmentit hierrettiin käsin ja maalaaminen tapahtui hitaasti kerros kerralta.

Myös [[romantiikka|romantiikan]] ajan ilmaisun spontaaniutta korostavat ajatukset tukivat Alla prima -tekniikkaa.

Alla primasta käytetään myös termiä *märkää märälle''. Tällä nimellä tunnetaan myös akvarellimaalauksessa käytetty nopea työskentelytapa.

Kertamaalaus vaatii tekijältä itseluottamusta, koska jäljen tulee olla kutakuinkin heti valmista eikä korjauksia voi tehdä kovin paljon, jotta raikas vaikutelma säilyisi. 

## Lähteet
* Marylin Scott: Öljyvärimaalauksen tietokirja, Mäkelä 2006, .

### Viitteet
Rapidfire

**Rapidfire** oli losangelesilainen yhtye, jonka laulajana toimi Guns N’ Rosesin laulaja Axl Rose ennen kuin hän siirtyi laulamaan Hollywood Rose -yhtyeeseen.

## Jäsenet
* Axl Rose: laulu
* Kevin Lawrence: kitara
* Mike Hammernik: basso
* Chuck Gordon: rummut

## Demo
Bändi nauhoitti demon vuonna 1983.

# Ready to Rumble
# All Night Long
# The Prowler
# On the Run
# Closure
Heidi Kamutta

**Heidi Johanna Kamutta** (o.s. **Hannula**, s. 26. helmikuuta 1980 Oulu) on suomalainen pikajuoksija, joka edusti seuratasolla Oulun Pyrintöä.

Hannula voitti 1998 sisäratojen SM-kisoissa hopeaa 60 metrillä ajalla 7,48. Samana vuonna Kalevan kisoissa hän juoksi 100 metrin juoksussa pronssille ajalla 11,68. Seuraavana vuonna hän voitti halli-SM-kisoissa SM-kultaa 60 metrillä. Voittoaika, 7,33, oli alle 19-vuotiaiden Suomen ennätys. Alle 20-vuotiaiden EM-kilpailuissa 1999 Salivaara juoksi osuuden Suomen pronssijoukkueessa 4 × 100 metrin viestijuoksussa.

Vuonna 2000 Hannula voitti SM-kultaa Kalevan kisojen 100 metrillä ajalla 11,54 ja SM-hopeaa 200 metrin juoksussa ajalla 23,89. Hän edusti Suomea Sydneyn olympialaisissa 100 metrillä, mutta karsiutui toisissa alkuerissä. 2001 hän voitti sisäradoilla SM-hopeaa 60 metrillä ja Kalevan kisoissa hopeaa 100 metrillä.

Hannula juoksi Kalevan kisoissa 2003 toiseksi 100 metrillä. Seuraavana vuonna hän voitti sisäratojen SM-kultaa 60 metrillä. Hän uusi Suomen-mestaruutensa seuraavana vuonna. Sisäratojen EM-kisoissa 2005 hän selvisi 60 metrin finaaliin, mutta sijoittui siinä kahdeksanneksi. Myöhemmin samana vuonna hän voitti Kalevan kisoissa SM-kultaa 100 metrillä ja SM-hopeaa 200 metrillä ajalla 23,65. Hannula valittiin Suomen joukkueeseen Helsingin MM-kisoihin, joissa hän karsiutui 100 metrillä toisissa alkuerissä ajalla 11,52. Vuonna 2006 hän voitti sisäratojen SM-kultaa 60 metrillä. Moskovan sisäratojen MM-kisoissa hän karsiutui välierissä ajalla 7,26. Saman vuoden Kalevan kisoissa hän voitti jälleen kultaa 100 metrillä. Göteborgin EM-kisoissa hän karsiutui alkuerissä. Seuraavan vuoden Kalevan kisoissa hän voitti pronssia 100 metrillä.

Viestijuoksussa Hannula saavutti 4&nbsp;×&nbsp;100 metrin SM-kultaa 1999 ja 2000 sekä SM-hopeaa 1998, 2001, 2003, 2005 ja 2006.

Hannula pitää nimissään 50 metrin juoksun sisäratojen Suomen-ennätystä 6,25. Hänen 100 metrin ennätyksensä, 11,49, on Suomen kaikkien aikojen tilastossa kymmenentenä.

Lokakuussa 2007 Hannula ilmoitti lopettavansa uransa.

## Henkilökohtaiset ennätykset
:Lähde: Tilastopaja
* 50 metrin juoksu (sisäradoilla): 6,25 (2006)
* 60 metrin juoksu (sisäradoilla): 7,24 (2006)
* 100 metrin juoksu: 11,49 (2000)
* 200 metrin juoksu: 23,65 (2005)
* 300 metrin juoksu: 42,28 (1995), sisäradoilla 40,94 (1997)
* 80 metrin aitajuoksu: 12,45 (1995)
* Pituushyppy: 548 (1994)

## Lähteet
Ifikles

**Ifikles** () viittaa kreikkalaisessa mytologiassa kahteen henkilöön.
__NOTOC__
## Herakleen kaksosveli
**Ifikles** oli Amfitryonin ja Alkmenen poika ja nuorempi kaksosveljeksistä, joista toinen oli Zeuksen siittämä Herakles. Ifikleellä ja hänen vaimollaan Automedusalla oli poika Iolaos, joka avusti setäänsä Heraklesta useissa tämän urotöissä.

Ifikles otti osaa Kalydonin metsästykseen ja auttoi Heraklesta taistelussa Spartan kuninkaan Tyndareuksen syrjäyttänyttä Hippokoonia vastaan. Kun Ifikles oli haavoituttunut Herakleen ensimmäisessä taistelussa elisläisiä vastaan, hänet tuotiin Pheneukseen, jossa hän kuoli.

## Thestioksen poika
**Ifikles** oli Thestioksen poika ja yksi argonauteista. Hän osallistui Kalydonin metsäkarjun metsästykseen. Kun hän oli metsästyksen aikana loukannut Atalantea, tähän rakastunut Meleagros surmasi hänet.

## Katso myös
* Ifiklos

## Lähteet
Futures

__NOTOC__
**Futures** on yhtyeen Jimmy Eat World viides studioalbumi, joka julkaistiin 19. lokakuuta 2004.

Albumi nousi Yhdysvalloissa Billboard 200 -listan kuudennelle sijalle.

## Kappaleet
Kaikki kappaleet kirjoittanut Jimmy Eat World.

# 
# 
# 
# 
# 
# 
# 
# 
# 
# 
# 

## Arvostelut
* Metacritic: 73/100
* AllMusic: 
* Entertainment Weekly: B–

## Lähteet
Heidi Swedberg

**Heidi Swedberg** (s. 3. maaliskuuta 1966 Honolulu, Havaiji) on yhdysvaltalainen näyttelijä ja muusikko. Hän on näytellyt muun muassa Susan Rossin roolissa televisiosarjassa *[[Seinfeld]]*. Swedberg on soittanut ukulelea viisivuotiaasta lähtien, ja hänen yhtyeensä *Heidi Swedberg and The Sukey Jump Band* on julkaissut albumin *Play!*.

Swedberg asui lapsena New Mexicossa. Hän kävi Sandia High Schoolia Albuquerquessa vuosina 1980–1984 ja muutti valmistutuaan Kentuckyyn. Hän opiskeli vuoden ajan taidekoulussa ja sai ensimmäisen elokuvaroolinsa vuonna 1989.

## Lähteet

## Aiheesta muualla

*